section_heading: Bogovi arene (Gods of the Arena)
paragraph_text: Kupljen kao nedisciplinirani i neuredni regrut u prvoj epizodi, Gal Krikso u početku trpi ruganje i prijetnje smrću, prije nego što će postati slavni i uvježbani gladijator drugi po redu iza Ganika. Kako Bacijat odbija stalne pokušaje od svog profesionalnog konkurenta Tulija koji želi kupiti Ganika, njegovi odnosi s ocem Titom i prijateljem Solonijem počinjaju se raspadati zbog Kvintove uporne ambicije. Bivši šampion gladijator Onemaj se nerado oprašta od borbe u areni da bi postao Doctore (učitelj, trener), dok sirijski novaci Ašur i Dagan postaju žestoki protivnici zato što se Ašur dokaziva da je dostojan biti gladijator. Gladijatori veterani Barca i Ganik prihvate Kriksov uspon, ali se boje da će njihove karijere propasti. Kada se nova arena otvori, namješteno je da se Solonijevi i Bacijatovi gladijatori bore jedni protiv drugih. Bacijatovi gladijatori dominiraju u natjecanju. Ganik se ponovo dokaže da je šampion Capue i da je "bog arene", čime dobiva slobodu.